Aalborg Mini Cab blev tilbage i 2006 en del af Aalborg Taxa. Herefter har Aalborg Mini Cab frem til i dag fungeret som et datterselskab med egen bestillingscentral og egne biler. Den aftale opsagde Aalborg Mini Cab i slutningen af 2010, og bilerne skal for fremtiden køre for Aalborg Taxa. - Det er en vemodig dag at Aalborg Mini Cab ikke længere eksisterer, siger Erik Vork, der er talsmand for firmaet. Han har selv arbejdet for taxaselskabet i 33 år.
Tirsdag ophører Aalborg Mini Cab med at eksistere, og det markeres ved at skiltene fra bilerne fjernes.